АҞӘА, рашәара 18 - Sputnik. Аррамаҵзурауаа рҽазыҟаҵара акурс хацыркхеит Аԥсны иҟоу урыстәылатәи арратә базаҿ ҳәа аанацҳауеит Аладатәи арратә округ апресс-маҵзура.
Аҽазыҟаҵарақәа ирыҵаркуеит атеориа, апрактика, арратә бџьари атехникеи рҟазшьақәа рыҭҵаара. Аруаа анормативтә дҵақәа нарыгӡалоит, аминатә дәы иахысуеит, раԥхьатәи амедицинатә цхыраара аҟаҵара мҩаԥыргоит.
Акурс ахыркәшамҭаз имҩаԥгахоит аԥышәаратә ҽазыҟаҵарақәа. Аррамаҵзурауаа аԥышәарақәеи азшьақәеи азҭо ирыҭахоит аквалификациа - "ахԥатәи акласс аҟазауаҩ".
Ашьхаратә полигон Ҵабал аҽазыҟаҵарақәа ирылагеит амотохысцәа рыҟәшагьы.
Амотохысцәа акәылӡтәы техникеи "аӷа" ируааи аимитациа рызҭо ацәҟьақәа ириехсуеит. Дара иара убасгьы ашьхараҿи абара ахьыԥку аҭыԥқәеи рҿы атехникарныҟәара мҩаԥыргалоит.
Аҽазыҟаҵарақәа ирылахәуп зықьҩык рҟынӡа Аладатәи арратә округ аррамаҵзурауааи 200 ак арратә техникеи.
Иара убас шәаԥхьар ҟалоит:
- Урыстәыла Аладатәи арратә округ аруаа ахәбатәи рыхәҭа контрактла Аԥсны иаангылоит